PAPDA: DEKLARASYON FINAL NAN OKAZYON RASANBLEMAN FANM PEYIZAN Plateforme Haïtienne de Plaidoyer pour un Développement Alternatif
- PAPDA - Membres - ITECA
DEKLARASYON FINAL NAN OKAZYON RASANBLEMAN FANM PEYIZAN Posté le 26 octobre 2009 par PAPDA
Ti Boukan, Gresye, 16 oktòb 2009
Lè nou konsidere nou menm fanm peyizan kise motè pwodiksyon nasyonal la, lè nou konsidere se nou menm ki bay peyi a manje, lè nou konsidere nou pa gen tè pou nou travay, se nan plàn, de mwatye, fèm, ipotèk nou ye, lè nou konsidere nou pa gen zouti pou nou travay, se lwe n ap lwe, se nan redi di pou nou achte yon ti semans, lè nou konsidere tout rivyè nou yo se nan lanmè y al tonbe, lè nou konsidere pakèt maladi k ap ravaje bèt ak plant nou yo, lè nou konsidere nou pa gen wout pou transpòte pwodui nou yo nan mache,lè nou konsidere pwodui nou yo pa gen valè sou mache a, lè nou konsidere nou pa gen lopital, nou pa lekòl pou pitit nou, lè nou konsidere enpòtans fanm peyizan nan pwodiksyon nasyonal la ,lè nou konsidere zak vyolans k ap fèt nan seksyon kominal yo, lè nou konsidere kijan pitit nou pa ka gen bon batistè,lè nou konsidere anpil nan nou pèdi batistè ak lòt papye enpòtan nan pasaj siklòn yo,men rekòmandasyon nou fè bay leta ayisyen :
1. Fè bon jan refòm agrè entegre pou fanm peyizan ka pwodui plis manje pou pitit peyi a sispan trennen bòl yo devan lòt peyi.
2. Mete bon teknisyen ki fòme pou akonpaye nou menm fanm peyizan nan travay latè ak nan gadinaj.
3. Konstui mache ak bon wout nan tout seksyon riral yo pou pwodui nou yo sispann gaspiye
4. Mete sant sante nan tout seksyon riral yo pou nou menm fanm peyizan sispann mouri nan fè pitit.
5. Konstui lekòl fondamantal ak pwofesyonèl pou fòme pitit nou yo ki pou pran la relèv nan pwodiksyon an ak pi bon teknik.
6. Arete, jije epi kondane tout moun k ap fè zak vyolans sou fanm peyizan, sou ti fi ak sou lòt moun nan kominote a.
7. Bay ONI posibilite pou l mete biwo nan tout seksyon kominal yo pou bay pitit nou, mari nou ak nou menm bon batistè, 8. Refè batistè ki pa bon yo, epi bay tout moun ki pèdi batistè yo ak lòt papye enpòtan nan pasaj sikòn yo, nouvo papye pou ki idantifye yo, idantifye byen yo genyen.
INITE SE FÒS POU KORE BATAY FANM PEYIZAN YO !!!!!!!
Komisyon inisyativ pou tabli Mouvman Fanm Peyizan :
Louidor Sherlie	(Regwoup Fanm Peyizan MariJàn Gwomòn)
Dieucilia Altidor (SOFA)
Marie Guerda Jérôme (SOFA)
Bienheureuse Noël (RARA DELMA - CHANTAL)
Autres articles récents dans la même rubrique: ITECA
Il n'y a pas d'autres articles dans la rubrique ITECA. Autres articles récents du même auteur: PAPDA